CIA World Factbook

CIA World Factbook (ISSN ; ing Amérika Sarékat karan The World Factbook), iku sawijining publikasi taunan saka Central Intelligence Agency (CIA), badan intèlijen Amérika Sarékat. CIA World Factbook (dicekak Factbook waé) isi data-data almanak ngenani nagara-nagara ing donya. Ing njeroné ana ringkesan 2-3 kaca bab masalah demografi, géografi, komunikasi, papréntahan, ékonomi lan militèr saka 268 nagara utawa dependensi sing diakoni déning Amérika Sarékat.

Tujuan utama saka panulisan buku iki ya iku kanggo nyadiakaké informasi marang para punggawa pamaréntah Amérika Sarékat. Nanging, Factbook uga kerep kanggo sumber utawa referensi déning mahasiswa, pelajar, utawa publikasi-publikasi liyané. Amarga wujud karya punggawa pamaréntah AS, Factbook dumunung ing domain umum (public domain).

Sumber-sumber Factbook 
Sajeroning nyusun factbook, CIA migunakaké manéka warna sumber, antarané

 Program Informasi Antartika, National Science Foundation
 Pusat Intelijen Medis Angkatan Bersenjata, Departemen Pertahanan AS
 Biro Sensus Amérika Sarékat, Departemen Perdagangan AS
 Biro Statistik Tenaga Kerja, Departemen Tenaga Kerja AS
 Central Intelligence Agency (CIA)
 Dewan Manajer Program Antartika Nasional AS
 Agen Intelijen Pertahanan, Departemen Pertahanan AS
 Departemen Energi AS
 Departemen Luar Negeri AS
 Jasa Perikanan lan Lingkungan Hidup, Departemen Dalam Negeri AS
 Administrasi Kelautan, Departemen Transportasi AS
 Agen Intelijen Geo-Spasial Nasional, Departemen Pertahanan AS
 Komando Teknik Fasilitas Kelautan, Departemen Pertahanan AS
 Kantor Urusan Pulau-pulau, Departemen Dalam Negeri AS
 Kantor Intelijen Laut, Departemen Pertahanan AS
 Badan Penamaan Daerah Géografi AS, Departemen Dalam Negeri AS
 Komando Transportasi Amérika Sarékat, Departemen Pertahanan AS
 Jurnal Gas dan Minyak

Lan uga migunakaké sumber-sumber publik utawa swasta liyané.

Hak cipta 
Factbook dumunung ing domain umum. Amarga saka iku, sapa waé duwé hak kanggo nyebaraké, nyalin utawa ngowahi isiné. Sanajan mangkono, CIA nyuwun supaya jeneng Factbook disebutaké yèn dikutip isiné. Amarga dumunung ing domain umum, akèh website lan buku sing migunakaké informasi lan gambar saka Factbook.

Kacumepakan 
Edhisi cithak Factbook sumadya sajeroning rong jinis, ya iku edhisi pamaréntah lan edhisi cithak saka Potomac Books Inc.. Edhisi online saka Factbook uga sumadya ing internet. Factbook uga tau dipublikasèkaké sajeroning wangun CD-ROM, kaset tapé, microfiche, lan disket.

Sadurungé taun 2001, Factbook dianyaraké saben taun. Lumrahé edhisi paling anyar diterbitaké saben tanggal 1 Januari. Wiwit taun 2001, CIA nganyaraké edhisi online Factbook saben rong minggu. Edhisi cithak tetep dianyaraké saben 1 taun.

Pranala njaba 
 CIA World Factbook edisi online 

CIA